**Paziņojums par nomas tiesību izsoli – nekustamajam īpašumam “Rezidence”, 2. stāva Telpas Nr. 4, Pils ielā 16, Siguldā, Siguldas novadā**

2020. gada 15. maijā plkst. 11.00 Siguldas novada pašvaldības Siguldas pagasta Kultūras nama Deputātu zālē, kas atrodas Zinātnes ielā 7B, Peltēs, Siguldas pagastā, Siguldas novadā, notiks nekustamā īpašuma –“Rezidence”, 2. stāva Telpas Nr. 4, Pils ielā 16, Siguldā, Siguldas novadā, – nomas tiesību mutiskā izsole ar augšupejošu soli. Sākotnējā nomas maksa mēnesī 569,70 EUR (pieci simti sešdesmit deviņi *euro* un 70 centi) **–** un PVN 21%. Viens izsoles solis tiek noteikts 35,00 EUR (trīsdesmit pieci *euro* un 00 centi) un pievienotās vērtības nodoklis.

Dalībnieku pieteikumi jāiesniedz laikā no 2020.gada 25.marta līdz 2020.gada 14.maijam elektroniski, aizpildot pieteikumu pakalpojumu portālā e.sigulda.lv vai pa pastu, nosūtot uz Siguldas novada pašvaldība, Pils iela 16, Sigulda, LV-2150. Uzziņas pa tālruni 29414798 (PA “Siguldas Attīstības aģentūra” UAP vadītāja Ina Stupele).

Pirms piedāvājuma iesniegšanas jāiemaksā dalības maksa 20,00 EUR (divdesmit *euro*) apmērā, tajā skaitā PVN 21% ieskaitot to Siguldas novada pašvaldības kontā LV15UNLA0027800130404, kas atvērts AS “SEB banka”, kods UNLALV2X, ar atzīmi “Par dalību nekustamā īpašuma “Rezidence” 2.stāva Telpas Nr.4 nomas tiesību 1.izsolē”, un nodrošinājums 60,00 EUR (sešdesmit *euro*) apmērā, ieskaitot to Pašvaldības bankas kontā LV35UNLA0050021519671, kas atvērts AS “SEB banka”, kods UNLALV2X, ar atzīmi, “Nodrošinājums dalībai nekustamā īpašuma “Rezidence”, 2.stāva Telpas Nr.4 nomas tiesību 1.izsolē”.

**Informācija par nomas objektu:**

Adrese –Pils iela 16, Siguldā, Siguldas novadā, LV-2150

Kadastra apzīmējums – 8015 002 1818 004

Nomas objekta veids – neapdzīvojama telpa

Lietošanas mērķis – tūristu naktsmītņu pakalpojumu sniegšanas vieta, ievērojot Siguldas pils kvartāla attīstības stratēģiju un papildinot tā piedāvājumu

Telpas platība - 189,9 m2;

Nomas termiņš – 10 (desmit) gadi ar tiesībām pagarināt nomas līgumu vēl uz 5 (pieciem) gadiem

Ēka, kurā atrodas Telpa Nr. 4 ir valsts nozīmes pilsētbūvniecības pieminekļa “Siguldas, Turaidas un Krimuldas vēsturisko centru komplekss” (valsts aizsardzības Nr.7445) daļa, kā arī atrodas valsts nozīmes arhitektūras pieminekļu “Jaunā pils” (valsts aizsardzības Nr.8333) un “Siguldas pilsdrupas” (valsts aizsardzības Nr.6709) tiešā tuvumā.

Telpa Nr. 4 nav nododama apakšnomā, ja par to nav saņemta iepriekšēja rakstiska Iznomātāja atļauja.

Nekustamā īpašuma apskate notiek iepriekš nosūtot pieteikumu uz elektroniskā pasta adresi: ina.stupele@sigulda.lv